Chained Heat

Chained Heat er et tysk-amerikansk kriminaldrama fra 1983 som er regissert av Paul Nicholas. Filmen handler om en ung kvinne som blir satt i fengsel. Hun får raskt erfare den brutale virkeligheten som råder bak murene, og oppdager at det gjennomkorrupte fengselsvesenet bruker fanger som prostituerte. Hovedrollen spilles av Linda Blair, mens sentrale biroller spilles av John Vernon, Sybil Danning og Tamara Dobson.

I 1993 kom en oppfølger, Chained Heat II, med Brigitte Nielsen i hovedrollen.

Handling
Carol har aldri vært i fengsel før, men skjønner snart at kampen for å overleve der er hardere enn noen drømmer om. Fengselsdirektøren misbruker jentene, står bak narkotikasalget og leier ut fangene som prostituerte. Carol nekter å bukke under for systemet, og snart står hennes liv i fare. I tillegg til å kjempe mot fengselsdirektøren og hans lakeier blir hun også trukket inn i striden mellom de ulike fraksjonene blant de innsatte. Hun innser at hun må ta i bruk de samme våpnene som fienden for å overleve.

Om filmen

Popularitet og økonomi 
Chanined Heat ble  en moderat publikumssuksess. Den spilte inn drøyt 20 millioner dollar globalt, inkludert seks millioner dollar i USA. Produksjonskostnadene var på 1,3 millioner dollar.

Anmelderne 
Den har oppnådd 56 % på Rotten Tomatoes (basert på 9 anmeldelser).

Den har fått 1 av 5 stjerner i Den store film- og videoguiden.

Annet 
Filmen ble ikke vist på kino i Norge, men ble utgitt på video rundt 1983/1984 av C.P. Entertainment.

I rollene

Referanser

Eksterne lenker

Filmer fra 1983
Kriminalfilmer fra USA
Dramafilmer fra USA
Tyske kriminalfilmer
Tyske dramafilmer
Sexploitationfilmer
Filmer lagt til fengselsmiljø
Engelskspråklige filmer
Filmer lagt til USA